# Llista de banderes antàrtiques

Aquesta llista inclou banderes que s'han fet servir o que s'utilitzen actualment a l'Antàrtida.

## Propostes

| Data | Ús | Descripció |
| 2018 | Bandera True South | Dues franges horitzontals de color blau marí i blanc, carregada amb un losange contracanviat. La línia que parteix el losange està inclinada cap avall per formar una lleugera "V". Les franges blava i blanca representen les nits i els dies polars respectivament. El triangle blanc representa les muntanyes, els icebergs i les dorsals de pressió de l'Antàrtida i el blau que hi ha a sota representa una fletxa de brúixola cap al sud. La forma del diamant en conjunt representa "l'esperança que l'Antàrtida continuï sent un centre de pau, descobriment i cooperació per a les generacions futures. Proporció de 3:5. |
| 2007/2008 | Proposta d'Olivier Leroi | Bandera dividida verticalment en quatre pals -negre, vori, carabassa i gris- que reprodueix la proporció dels colors (les plomes) d'un pingüí emperador, seleccionat com l'animal emblemàtic de l'Antàrtida. |
| 1999 | Proposta de Dave Hamilton | Bandera tricolor horitzontal. La franja superior de color blau marí en representació del cel nocturn, la franja groga, més estreta, representant l'aurora austral, i la franja inferior blau cel simbolitzant el gel. Sobre la franja superior al quarter dret la constel·lació de la Creu del Sud en blanc. |
| 1996 | Proposta de Graham Bartram | Un camp blau amb un contorn de l'Antàrtida en blanc. |
| 1995 | Proposta de Joanne Cooper i Stefan Tucker | Un camp taronja amb un contorn de l'Antàrtida, una brúixola apuntant al sud al quarter inferior esquerra i el contorn d'un pingüí a la dreta. |
| 1978 | Proposta de Whitney Smith | Un camp taronja, un emblema en blanc al costat del pal que consisteix en una "A" en representació de l'Antàrtida sobre un segment d'un disc que representa la Terra, és a dir, la part del globus terrestre sota el cercle polar sud, i tot sustentat per un parell de mans. |
| 1929 | Tripulació de l'RRS Discovery | Bandera blanca. |

## Organitzacions antàrtiques internacionals

| Bandera | Data | Ús | Descripció |
| | 2013 | Comitè Científic per la Investigació a l'Antàrtida | Emblema de l'organització en proporcions 2:3. Un camp blau amb el contorn de l'Antàrtida amb les sigles de l'organització en anglès, SCAR, i envoltat pel text "THE INTERNATIONAL COUNCIL FOR SCIENCE" (Consell Internacional per a la Ciència) i "SCIENTIFIC COMMITTEE ON ANTARCTIC RESEARCH" (Comitè Científic per a la Investigació Antàrtica) disposats en cercle dins d'una línia circular, tot el blanc. |
| | Des del 2002 | Tractat Antàrtic | Emblema de l'organització en proporcions 2:3. Un camp blau marí carregat amb el contorn en blanc de l'Antàrtida amb les línies que representen la longitud i la latitud contracanviades. Representa al Tractat i no al continent antàrtic en si. L'adopció oficial no es produí fins al 2002. |

## Expedicions antàrtiques

| Data | Ús | Descripció |
| 1933–1939 | Expedició antàrtica de Richard E. Byrd | |
| 1902–1904 | Expecidió antàrtica nacional escocesa | Bandera escocesa amb les lletres "S-N-A-E" com acrònim del nom de l'expedició: "National Scottish Antarctic Expedition". |
| 1946–1948 | Expedició Ronne | Camp blanc amb un losange horitzontal negre amb el nom de l'expedició "Ronne Antartic Research Expedition" en vermell. |
| 1910–1912 | Expedició Antàrtica Imperial Japonesa | Bandera de camp blau marí amb els quatre estels blancs de la Creu del Sud unides en forma de diamant de color groc per expressar idees d'unitat i confiança. |
| 1910–1912 | Expedició Antàrtica Imperial Japonesa | Versió de la bandera amb el diamant en vermell. |
| 1979–1982 | Expedició Transglobe | Bandera britànica carregada amb un globus terraqüi i una fletxa que el circumnavega de sud a nord. |

## Bases antàrtiques

| Ús | Descripció |
| Estació Amundsen-Scott | Emblema del Programa Antàrtic dels Estats Units sobre un camp blanc de proporcions 2:3. |
| Estació Palmer | Emblema del Programa Antàrtic dels Estats Units sobre un camp blau marí de proporcions 2:3. |
| Base naval Capitán Arturo Prat | Camp blanc amb l'escut de la base el qual està format per un camp creuat de dreta a esquerra per quatre meridians, destacant els graus 90 i 53, que corresponen a la demarcació del Territori Xilè Antàrtic i dos pingüins d'Adèlia. Una calça blau marí amb el mapa del mar i el territori antàrtic seguit de la bandera xilena. A la part inferior de l'escut les inscripcions “BASE NAVAL ANTÁRTICA ARTURO PRAT” i a la superior "ARMADA DE CHILE”. |
| Base Antàrtica Gabriel de Castilla | Bandera espanyola carregada amb l'emblema de la base antàrtica. Un cercle blau cel amb el contorn de l'illa Decepció, on està ubicada la base, i un pingüí. Tot envoltat per les inscripcions ·BASE ANTÁRTICA ESPAÑOLA DEL EJÉRCITO DE TIERRA· "GABRIEL DE CASTILLA". |

## Reclamacions territorials

| Data | Ús | Descripció |
| 2007 | Terra Adèlia | Camp blau marí amb la bandera francesa fimbriada en blanc al quarter, i carregada al vol de les lletres "TAAF" (acrònim de Terres Australes et Antarctiques Françaises) envoltades de 5 estels (se suposa que per a les cinc regions de les Terres Australs i Antàrtiques Franceses) que formen un monograma en forma d'àncora. |
| 1999 | Terra del Foc, Antàrtida i Illes de l'Atlàntic Sud | Es compon de tres parts, una carabassa, una altra blava i una franja blanca, en forma d'albatros, que les separa. La secció carabassa simbolitza el foc que dona el nom a la província i és una representació estilitzada del contorn del sector argentí de l'Illa Gran de Terra del Foc, mentre que la blava representa el mar que envolta l'illa i el cel, per mitjà de la Creu del Sud, les estrelles del qual també representen les Illes de l'Atlàntic Sud reclamades per Argentina. L'albatros és part de la fauna local i el seu vol representa la llibertat. |
| 1996 | Regió de Magallanes i de l'Antàrtica Xilena | Bandera dividida en dos camps, el superior de color blau, on carrega la constel·lació de la Creu del Sud, i l'inferior de vora serrada, que simbolitza un horitzó muntanyós, en color groc ocre. Tots dos camps estan separats per una franja blanca estreta simbolitzant la neu que corona les muntanyes. El groc ocre és el color de la vegetació típica de l'estepa, la forma fisiogràfica més característica de la geografia regional, expressiva alhora de la riquesa del seu sòl i del seu subsòl. |
| 1963 | Territori Antàrtic Britànic | Es tracta del pavelló blanc britànic amb l'escut del Territori Antàrtic Britànic al vol, introduït el 1952. L'escut d'armes presenta sobre un camp blanc amb 3 cintes ondades d'atzur, una pila de gules amb una torxa d'or. Com a suports un lleó, en representació del Regne Unit, i un pingüí emperador, per la fauna autòctona. Com a cimera l'RRS Discovery, que va portar per primera vegada a Robert Falcon Scott i Ernest Shackleton a l'Antàrtida com a part de l'Expedició Britànica Antàrtica el 1901. El lema de l'escut és "Recerca i descobriment". Proporció de 1:2. |

## Altres

| Data | Ús | Descripció |
| 2020 | Commemoració dels 200 anys de Rússia a l'Antàrtida | |
| 2004 | Associació Vexil·lològica Antàrtica | Bandera dividida en dues franges horitzontals d'igual mida, blava la superior simbolitzant el dia de 24 hores de l'estiu, negra la inferior simbolitzant la nit de 24 hores de l'hivern. Al centre, un rombe blanc simbolitza el gel i la neu. Les línies interiors representen els quatre punts cardinals que s'allunyen del pol Sud geogràfic. També representa la "A" d'Antàrtida (part superior) i la "V" de Vexil·lologia (part inferior). |
| 2000 | Ross Island Yacht Club Antarctica (RIYCA) | El blanc representa el gel i la puresa. El blau representa el cel i el valor. La silueta representa els esforços de Shakelton a les aigües al voltant de l'illa de Ross. Les lletres RIYCA amb un Skua antàrtic, inspira la llibertat que es troba al sud i un àpat gratuït allà on es trobi. El bauprès vermell reflecteix els desitjos direccionals a la terra i a la roda de la vida. |
| 1979 | Commemoració del 50è aniversari de l'Expedició antàrtica de Richard E. Byrd | |

## Referències

* ↑ «Flag of Antarctica» (en anglès). True South. [Consulta: 6 novembre 2022].
* ↑ «Who Owns Antarctica? [Nobody – So, Who Makes the Rules?]» (en anglès). Polar Guidebook, 02-04-2022 [Consulta: 6 novembre 2022].
* ↑ «Olivier Leroi's proposal» (en anglès). Flags Of The World. [Consulta: 6 novembre 2022].
* ↑ «Chronopoétique : De l'Antarctique et des manchots...». YouTube. [Consulta: 6 novembre 2022].
* ↑ «2 Dollars» (en anglès). Numista. [Consulta: 6 novembre 2022].
* ↑ «Dave Hamilton's proposal» (en anglès). Flags Of The World. [Consulta: 6 novembre 2022].
* ↑ «Graham Bartram's proposal» (en anglès). Flags Of The World. [Consulta: 6 novembre 2022].
* ↑ Jan Oskar Engene, Nordic Flag Society. Proceedings of the XX International Congress of Vexillology, Stockholm, 27th July to 1st August 2003. Bergen: Nordic Flag Society, 2004, p. a. ISBN 82-996983-1-6 [Consulta: a].
* ↑ «Antarctica — Whitney Smith proposal» (en anglès). Flags Of The World. [Consulta: 6 novembre 2022].
* ↑ Scientific Committee on Antarctic Research. «Scientific Committee on Antarctic Research (SCAR)». Facebook. [Consulta: 7 novembre 2022].
* ↑ «EMBLEM OF THE ANTARCTIC TREATY». Secretariat of the Antarctic Treaty. [Consulta: 7 novembre 2022].
* ↑ «Ronne Antarctic Research Expedition» (en anglès). Ronne Family Antarctic Explorers. [Consulta: 7 novembre 2022].
* ↑ «Antarctic exploration ships, 1912 (Japan)» (en anglès). Flags Of The world. [Consulta: 7 novembre 2022].
* ↑ «『白瀬南極探検旗』("Bandera de l'expedició a l'Antàrtida Shirase")». 10 març 2018. Twitter. [Consulta: 7 novembre 2022].
* ↑ «USAP Logo and Usage Standards» (en anglès). National Science Foundation Social Media. [Consulta: 7 novembre 2022].
* ↑ «Base Naval Antártica Arturo Prat». Armada de Chile1llengua=castellà. [Consulta: 7 novembre 2022].
* ↑ TAAF «Order n° 2007-18 of February 23, 2007» (en francès). Journal Officiel des Terres Australes et Antartiques Français, 33, 03-02-2007, pàg. 16–17 [Consulta: 7 novembre 2022].
* ↑ «Bandera Provincial de Tierra del Fuego». Arxivat de l'original el 21 febrer 2010. [Consulta: 7 novembre 2022].
* ↑ «PROMULGA REGLAMENTO DE SIMBOLOS EXPRESIVOS DE IDENTIDAD REGIONAL» (en castellà). biblioteca del Congreso Nacional de Chile, RESOLUCION 42, 15-10-1996 [Consulta: 8 novembre 2022].
* ↑ «FLAG OF BRITISH ARCTIC TERRITORY - A BRIEF HISTORY» (en anglès). “History of National Flags. Flagmakers [Consulta: 8 novembre 2022].
* ↑ «British Antarctic Territory» (en anglès). Flags Of The World. [Consulta: 8 novembre 2022].
* ↑ «Commemorative flag for the 200th anniversary of the discovery of Antarctica travels to the ice continent» (en rus). ROSSOTRUDNICHESTVO, 21-07-2020. Arxivat de l'original el 8 d’octubre 2022. [Consulta: 8 novembre 2020].
* ↑ «Antarctic Vexillological Association». Facebook. [Consulta: 8 novembre 2022].
* ↑ «Antarctic Vexillological Association». Flags Of The World. [Consulta: 8 novembre 2022].
* ↑ «Join the club» (en anglès). National Science Foundation Social Media. [Consulta: 8 novembre 2022].
* ↑ «RIYCA Burgee». Facebook. [Consulta: 8 novembre 2022].